འགྲོ་བ་མིའི་ཐོབ་ཐང་གི་ཚོགས་པ་ཁག་ཅིག་གིས་རྒྱ་ནག་གིས་ཁ་ཆེ་ཆོས་ལུགས་པ་ཡུ་གུར་གྲངས་ཉུང་མི་རིགས་སྟོང་ཕྲག་མང་པོ་བཀག་ཉར་བྱས་ཏེ།རྒྱ་ནག་ལ་རྒྱལ་ཞེན་དང་ལར་ཞན་བསྐྲུན་ཐབས་བྱེད་ཀྱི་ཡོད་པའི་སྐྱོན་བརྗོད་བྱས་ཡོད་པ་དང་།ཟླ་༨པའི་ཚེས་༢༩ཉིན་མཉམ་འབྲེལ་རྒྱལ་ཁབ་ཀྱི་མི་རིགས་དབྱེ་འབྱེད་རྩ་མེད་གཏོང་བའི་ལྷན་ཚོགས་ཀྱིས་བཏོན་པའི་སྙན་ཐོའི་ནང་།རྒྱ་ནག་གིས་འཇིགས་སྐུལ་རིང་ལུགས་པ་དང་ཆོས་ལུགས་ཀྱི་ཐལ་ཆེའི་ལྟ་བར་འཐབ་རྒོལ་གྱི་ཁ་འདོགས་བྱས་ཏེ།ཡུ་གུར་མི་རིགས་དང་ཁ་ཆེ་བ་གཞན་རྣམས་ལ་ཁྲིམས་གཏུག་དང་ཉེས་འཛུགས་སོགས་གང་ཡང་མ་བྱས་པར་དུས་ཡུན་རིང་པོའི་རིང་བཀག་ཉར་བྱེད་ཀྱི་ཡོད་པའི་གནད་དོན་ལ་སེམས་འཚབ་ཡོད་སྐོར་བརྗོད་འདུགདེ་བཞིན་འཇར་མན་དུ་རྟེན་གཞི་བྱས་པའི་རྒྱལ་སྤྱིའི་ཡུ་གུར་ལྷན་ཚོགས་ཀྱིས་མཉམ་འབྲེལ་རྒྱལ་ཁབ་ལ་སྤྲད་པའི་སྙན་ཐོའི་ནང་།ཟླ་བ་༧པའི་བར་རྒྱ་ནག་གིས་ཉུང་མཐར་ཡུ་གུར་བ་ས་ཡ་༡ཆབ་སྲིད་སློབ་གསོ་བཅོས་བསྒྱུར་ཁང་དུ་བཀག་ཉར་བྱས་ཡོད་པའི་ཚོད་དཔག་བྱས་ཏེ།བཀག་ཉར་དེ་རིགས་སྐབས་ཁྲིམས་ཀྱི་ལམ་ལུགས་གང་ཡང་བཀོལ་སྤྱོད་བྱེད་ཡུལ་མེད་སྐོར་བརྗོད་ཡོད་འདུག